Елжан Біртанов дәрігерлердің оқу мерзімін 6 жылға дейін қысқартуды ұсынды
"Елжан Біртанов дәрігерлердің оқу мерзімін 6 жылға дейін қысқартуды ұсынды" | "https://abai.kz/post/82494"
TITLE: Елжан Біртанов дәрігерлердің оқу мерзімін 6 жылға дейін қысқартуды ұсынды
URL: https://abai.kz/post/82494
META: "Елжан Біртанов дәрігерлердің оқу мерзімін 6 жылға дейін қысқартуды ұсынды" | "https://abai.kz/post/82494"
DATE: 07.12.2018
AUTHOR(s): Abai.kz
TOTAL WORDS: 242
TEXT: Денсаулық сақтау министрі дәрігерлерді дайындау жүйесіндегі реформа туралы айтып берді, деп хабарлайды Абай-ақпарат turkystan.kz-ге сілтеме жасап. Асфендияров атындағы ҚазҰМУ-дың 88 жылдығына арналған мерейтойда Елжан Біртанов медициналық білім беру саласында министрліктің рөлі азаятынын айтты. «Жұмыс істеп жатқан дәрігерге халықтың қажеттілігін қамтамасыз ету үшін қандай білім керегін ғалымдар мен оқытушылар шешеді. Бірақ бұл университеттер не істегісі келсе, соны жасайды деген сөз емес. Жоғары оқу орындары білім берудің жаңа моделдерін анықтап, идея алмасатын қосымша жаңа институттар құрылуы қажет. Университеттерге әлемдік оқу-әдістемелік кеңестерінің базасы негізінде өзін-өзі басқаратын ұйымы құруды ұсынамыз», - деді Елжан Біртанов. Бүгінде Қазақстанда 15 медициналық ЖОО бар. Олардың ішіне медициналық университеттер де, медицина факультеті бар жоғары оқу орындары да кіреді. «Біз 5+1 бағдарламасы бойынша оқу ұзақтығын 7 жылдан 6 жылға дейін қысқартуды ұсынамыз. Солайша медициналық білімнің тәжірибелік жағын арттырсақ, интерндер мен резиденттер көп уақытын еліміздің клиникалық базаларындағы ғана емес, университет қабырғасындағы клиникаларда да өткізер еді. Тәжірибе көрсеткендей, теория практикадан басым болғанда, жас дәрігерлер еңбек нарығына бейімделу кезінде қиналады», - деді министр. Екінші басты бағыт - клиникалық базаларды дамыту. Министрліктің мәліметінше, елдегі барлық медициналық университеттерің өз клиникалары бар. «Биыл Алматыдағы 5 Ғылыми-зерттеу орталығын, клиникалық орталықтарды университет құрылымына бердік. Мұнда ғылыми қызметкерлерді білім беру бағдарламаларына тартуға болады. Бұл өз кезегінде резиденттердің біліктілігі жоғары маманнан білім алуына мүмкіндік береді. Сонымен қатар университеттерді басқару жүйесі де өзгермек. Корпоративтік басқару принципі енгізілді. Асфендияров университеті коммерциялық емес акционерлік қоғамға айналды. Бұл оқу орнына еркін академиялық мүмкіндіктер береді және университет кірістері мен активтерін өзі реттей алады», - деді Е.Біртанов. Abai.kz
